stanford-oval/wikipedia huggingface dataset:
Oppiva alue
Määritelmä

Oppiva alue on maantieteellinen alue, kuten kaupunki tai maakunta, jolla oppimista arvostetaan ja pidetään tärkeänä. Alueella oleva kulttuuri suosii elinikäistä oppimista. Oppivalla alueella on myös tarvittavaa koulutusta kaikkien saatavilla.
Lyytisen (1999) mukaan oppiva alue voidaan määritellä seuraavasti. Sillä on oppimisen turvaamiseksi
• identiteettiperustainen ja alueen omaleimaisuuteen pohjautuva tarve ja valmius
kehittää kilpailukykyään panostamalla väestönsä voimavarojen (inhimillinen,
osaamis- ja sosiaalinen pääoma) kehittämiseen oman tulevaisuutensa
turvaamiseksi
• alueen sisäisten ohjausjärjestelmien avulla luotu yhteinen haasteellinen visio
ja siitä johdetut kehittämisstrategiat (oppivan alueen toimintamalli)
• toimijat, jotka ovat tavoitteellisesti ja monipuolisesti verkostoituneet paikallisesti,
seudullisesti, alueellisesti ja globaalisesti uuden osaamisen ja innovaatioiden
tuottamiseksi
• hyvin kehittyneet alueellista oppimista tukevat verkostotieto- ja arviointijärjestelmät
ts. alueella tiedetään, mitä tietoa siellä on ja mitä taas täytyy
kehittää ja
• kehittämisstrategiat, jotka ovat itsestään uudistuvia ja toimintaympäristön
muutoksia ennakoivia (Lyytinen, 1999).
Kirjallisuutta

Florida, Richard. 1995. Toward the Learning Region. Futures 27:5, s. 527–536.
Hassink, R.1999. What does the Learning Region Mean for Economic Geography? The Korean Journal of Regional Science 15:1, s.93–116.
Holma, Aulikki. 2004. Oppivan alueen vuoropuhelu. Teoksessa: Muusan kuiskaus. Toim. I. Näätsaari. Enostone, Turku 2004. Ss. 97–116.
Morgan, K. 1997. The Learning Region: Institutions, Innovations and Regional Re-newal. Regional Studies 31:5, s.491–503.
Otala, L. 2002. Oppimisen etu -kilpailukykyä muutoksessa. WSOY, Helsinki.
Ranta, T. 2011. Innovaatioympäristö monenkeskisenä verkostona. Alueellisen innovaatioympäristön verkostointensiteetti ja organisoitumisen muodot. Acta Wasaensia, 240. Vaasa: Vaasan yliopisto, johtamisen yksikkö. ()
Ritsilä, J. & Haukka, J. ESR-hankkeet oppivan alueen toimintamallissa. Väliraportti I. Helsinki: Opetusministeriö. ([vanhentunut linkki])
Virkkala, S. "Oppiva alue" - käsitteen tausta ja sovelluksia alue- ja maaseudun kehittämisessä. ChyNetti: Chydenius-instituutin verkkojulkaisuja, nr. 31. ( (Arkistoitu – Internet Archive))
Orano

| Orano |
| --- | --- |

Perustettu:  2016
Toimitusjohtaja:  Philippe Knoche
Puheenjohtaja:  Philippe Varin
Kotipaikka:  Châtillon (Hauts-de-Seine), Ranska
Toimiala:  Ydinvoimaloiden polttoainekierto
Liikevaihto:   3 787 miljoonaa euroa (2019)
Liikevoitto:   468 miljoonaa euroa (2019)
Tilikauden tulos:   452 miljoonaa euroa (2019)
Henkilöstö:   18 604 (31.12.2019)
Kotisivu:  www.orano.group/fr
Infobox OKVirheellinen NIMI-arvo: 
Orano on ranskalainen yritys, joka tuottaa uraania ja rikastaa sitä ydinvoimaloiden polttoaineeksi, kierrättää käytettyä ydinpolttoainetta sekä purkaa vanhoja ydinvoimaloita. Yritys syntyi vuonna 2016, kun Areva-konserni pilkottiin osiin. Ydinpolttoainetta käsittelevän yhtiön nimi oli aluksi New Areva, mutta vuonna 2018 se vaihtoi nimensä Oranoksi. Nimi tulee kreikkalaisen mytologian Uranos-jumalasta, josta on johdettu myös alkuaine uraanin nimi.
Oranon suurimmat omistajat ovat Ranskan valtio, joka omistaa 45,2 prosenttia Oranosta, sekä Areva, jonka omistusosuus on 40 prosenttia. Pienempiä omistajia ovat Japan Nuclear Fuel Limited ja Mitsubishi Heavy Industries, jotka molemmat omistavat 5 prosenttia Oranosta, sekä Ranskan atomienergian ja vaihtoehtoisen energian komissio (CEA), jonka osuus on 4,8 prosenttia.
Orano on maailman toiseksi suurin uraanintuottaja Kazatompromin jälkeen. Vuonna 2019 Orano tuotti 11 prosenttia maailman uraanintuotannosta. Yhtiön uraanikaivokset sijaitsevat Kanadassa, Kazakstanissa ja Nigerissä. Oranolla on uraanin rikastuslaitos Tricastinissa Ranskassa.
Orano on maailman suurin käytetyn ydinpolttoaineen kierrätysyhtiö. La Haguen laitoksella Ranskassa yhtiö erottelee käytetystä polttoaineesta kierrätyskelpoiset materiaalit ja jätteen. Meloxin laitoksella Ranskassa Orano valmistaa kierrätetystä plutoniumista ja uraanista MOX-polttoainetta.
Oscar Hugh Lipscomb

Oscar Hugh Lipscomb vuonna 1985.
Oscar Hugh Lipscomb (21. syyskuuta 1931 – 15. heinäkuuta 2020) oli yhdysvaltalainen kirkonmies. Hän sai katolisen vihkimyksensä papiksi 15. heinäkuuta 1956 ja piispaksi 16. marraskuuta 1980. Hän toimi Mobilen arkkipiispana Alabaman osavaltiossa vuodesta 1980 vetäytymiseensä 2008, jolloin häntä seurasi Thomas John Rodi.
Aiheesta muualla

Catholic-hierarchy.org: Archbishop Oscar Hugh Lipscomb (englanniksi)
Oophaga

| Oophaga |
| --- | --- |
 Mansikkanuolimyrkkysammakko (Oophaga pumilio)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Sammakot ja konnat Anura
Heimo::  Nuolimyrkkysammakot Dendrobatidae
Alaheimo::  Dendrobatinae
Suku::  Oophaga  Bauer, 1994
Lajit
 Katso teksti 
Katso myös
   Oophaga Wikispeciesissä   Oophaga Commonsissa 
Infobox OKNimi-testi OK: 
Oophaga on nuolimyrkkysammakoiden heimoon kuuluva suku. Suvun yhdeksän lajin levinneisyys ulottuu Nicaraguasta päiväntasaajalle.
Lajit

Oophaga arborea
Oophaga granulifera
Harlekiininuolimyrkkysammakko (Oophaga histrionica)
Lehmanninnuolimyrkkysammakko (Oophaga lehmanni)
Oophaga occultator
Mansikkanuolimyrkkysammakko eli mansikkasammakko (Oophaga pumilio)
Oophaga speciosa
Oophaga sylvatica
Oophaga vicentei
Aiheesta muualla

iNaturalist: Suku Oophaga
ITIS: Oophaga (englanniksi)
UniProt: Taxonomy - Oophaga (englanniksi)
Global Biodiversity Information Facility (GBIF): Oophaga (englanniksi)
PheroBase: Semiochemicals of Genus Oophaga (englanniksi)
One Night Only – Live in Helsinki

| One Night Only – Live in Helsinki One Desire |
| --- | --- | --- |

Livealbumin tiedot
 Äänitetty : 3. lokakuuta 2020
 Julkaistu: 11. kesäkuuta 2021
 Formaatti: CD, LP, DVD, Blu-Ray
 Levy-yhtiö: Frontiers Music
One Desiren muut julkaisut
| Midnight Empire 2020 | One Night Only – Live in Helsinki 2021 | Live With The Shadow Orchestra 2023 |
One Night Only – Live in Helsinki on One Desiren livealbumi, joka julkaistiin 11. kesäkuuta 2021.
Kappaleet

Shadowman – 5.55
Apologize – 3.43
Down and Dirty – 4.42
Heroes – 4.25
Godsent Extasy – 4.42
This Is Where the Heartbreak Begins – 5.29
Only When I Breathe – 1.45
Falling Apart – 5.22
After You’re Gone – 4.57
Whenever I’m Dreaming – 4.36
Hurt – 5.52
Buried Alive – 10.38
Kokoonpano

André Linman – laulu, kitara
Jimmy Westerlund – kitara, taustalaulu
Ossi Sivula – rummut
Jonas Kuhlberg – bassokitara
Arvostelut

Imperiumi: 8/10
Kaaoszine:
Oscar Henriksson

| Oscar Henriksson> Henkilötiedot |
| --- | --- |
Syntynyt: 1999
Kansalaisuus:   Ruotsi
Uran tiedot
Laji:  pöytäjääkiekko
Seura:  Broderna Grym
Saavutukset
Paras sijoitus maailmanrankingissa:  7.
Oscar Henriksson (s. 1999) on ruotsalainen pöytäjääkiekkoilija, joka edustaa Broderna Grym-nimistä seuraa. Hän on tällä hetkellä ITHF:n maailmanrankingin mukaan Ruotsin paras pöytäjääkiekkoilija. Henriksson on junioreiden maailmanmestari vuodelta 2017. Henriksson aloitti pelaajauransa vuonna 2011.
Ura

Henriksson aloitti pelaajauransa helmikuussa 2011. Vuotta myöhemmin hän voitti junioreiden Ruotsin mestaruuden. Vuonna 2014 Henriksson voitti Wettern Cupin, kun finaalissa kaatui hänen isänsä Lars Henriksson. Kuukautta myöhemmin Henriksson voitti myös Umea Openin. Silloinkin hän voitti finaalissa Lars Henrikssonin. Vuoden 2014 lopussa Henriksson voitti Norway Openin, johon osallistui peräti 53 pelaajaa. Hän voitti Norway Openin uudelleen vuonna 2015.
Vuonna 2017 Henriksson voitti junioreiden maailmanmestaruuden. Finaaleissa hän voitti Nikita Zholobovin. Samojen MM-kilpailujen avoimesta sarjasta Henriksson voitti MM-pronssia.
Oscar Hijuelos

| Oscar Hijuelos |
| --- | --- |
 Oscar Hijuelos Miamin kirjamessuilla 1993.
Henkilötiedot
Syntynyt: 24. elokuuta 1951 New York, New York, Yhdysvallat
Kuollut: 12. lokakuuta 2013 (62 vuotta) New York, New York, Yhdysvallat
Ammatti:  romaanikirjailija
Kirjailija
Tuotannon kieli: englanti
Aikakausi:  1983–2013
Palkinnot
 Pulitzer-palkinto 1990 
Aiheesta muualla
Löydä lisää kirjailijoitaKirjallisuuden teemasivulta
Oscar Jerome Hijuelos (24. elokuuta 1951 New York – 12. lokakuuta 2013 New York) oli yhdysvaltalainen kirjailija, jolla oli kuubalaiset sukujuuret. Hijuelosin tunnetuin romaani on kuubalaisista muusikoista kertonut Mambo Kings: rakkauden rytmit, josta hän sai Pulitzer-palkinnon. Romaanista tehtiin myös elokuva ja näyttämömusikaali.
Teokset

Our House in the Last World (1983)
Mambo Kings: rakkauden rytmit (The Mambo Kings Play Songs of Love, 1989)
Emilion neljätoista sisarta (The Fourteen Sisters of Emilio Montez O’Brien, 1993)
Vanhan herran joulu (Mr. Ives’ Christmas, 1995)
Kuubalainen sydän (Empress of the Splendid Season, 1999)
A Simple Habana Melody (from when the world was good) (2002)
Dark Dude (2008)
Kaunis María: tositarina Mariá García y Cifuentesista, naisesta kuuluisan laulun takana (Beautiful Maria of My Soul, 2010)
Thoughts Without Cigarettes: A Memoir (2011)
Osnova

Osnova tarkoittaa seuraavia:
Osnova, kylä Ukrainassa Harkovan lähellä
Osnovan lentoasema eli Harkovan kansainvälinen lentoasema Ukrainassa
Osnova, ukrainalainen 2017 perustettu puolue
Osnova, 1897 perustettu ukrainalainen opiskelijajärjestö
Osnova, Pietarissa ilmestynyt ukrainan- ja venäjänkielinen lehti
Osnova, Lvivissä 1870–1872 ilmestynyt sanomalehti
Danzigin ukrainalaisten opiskelijoiden liitto Osnova, Danzigissa 1922 perustettu ukrainalaisten opiskelijoiden järjestö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Osnova”, voi hakea sivunnimihaulla, laajalla sivunnimihaulla tai tekstihaulla.
Opus Eponymous

| Opus Eponymous Ghost |
| --- | --- | --- |

Studioalbumin tiedot
 Äänitetty : Mayfire Studio, White Light Studio
 Julkaistu: 18. lokakuuta 2010
 Tuottaja(t): Gene Walker
 Tyylilaji: heavy metal, doom metal
 Kesto: 34.41
 Levy-yhtiö: Rise Above, Metal Blade, Trooper Entertainment
Ghostin muut julkaisut
|   | Opus Eponymous 2010 | Infestissumam 2013 |
Opus Eponymous on ruotsalaisen metalliyhtye Ghostin debyyttialbumi, joka julkaistiin 18. lokakuuta 2010. Se julkaistiin Pohjois-Amerikassa 18. tammikuuta 2011 ja Japanissa 6. huhtikuuta 2011.
Albumin kappaleet kirjoitettiin jo vuosina 2007–2008. Tuohon aikaan yhtyeestä tuli myös teatterillisen saatanallinen.
Kappaleet

Kaikki kappaleet säv. ja san. "A Ghoul Writer", paitsi kappale 10 säv. ja san. George Harrison.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Deus Culpa | 1.34 |  |  |  |  |  |  |  |
| 2. | Con Clavi Con Dio | 3.33 |  |  |  |  |  |  |  |
| 3. | Ritual | 4.28 |  |  |  |  |  |  |  |
| 4. | Elizabeth | 4.01 |  |  |  |  |  |  |  |
| 5. | Stand by Him | 3.56 |  |  |  |  |  |  |  |
| 6. | Satan Prayer | 4.38 |  |  |  |  |  |  |  |
| 7. | Death Knell | 4.36 |  |  |  |  |  |  |  |
| 8. | Prime Mover | 3.53 |  |  |  |  |  |  |  |
| 9. | Genesis | 4.03 |  |  |  |  |  |  |  |
|  |  | 34.41 |  |  |  |  |  |  |  |
| Japanin painoksen bonuskappale |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 10. | Here Comes the Sun (The Beatles cover)  | 3.24 |  |  |  |  |  |  |  |
Arviot

Allmusic:
PopMatters:
Imperiumi.net:
Aiheesta muualla

Opus Eponymous Discogsissa. (englanniksi)
Albumi Opus Eponymous Encyclopaedia Metallum -sivustolla (englanniksi)
Käännös suomeksi
Norwalk (Kalifornia)

| Norwalk |
| --- | --- |
 Kaupungintalo

 Norwalk
 Koordinaatit: 33°54′25″N, 118°05′00″W 
Valtio:  Yhdysvallat
Osavaltio:  Kalifornia
Piirikunta:  Los Angelesin piirikunta
Pinta-ala:  
 – Kokonaispinta-ala:  25,24 km²
 – Maa:  25,14 km²
 – Josta vettä:  0,1 km² (0,4 %)
Korkeus:  28 m
Väkiluku (2023):  98 078
 – Väestötiheys:  3 886 as./km²
Aikavyöhyke:  UTC-8
 – Kesäaika:  UTC-7
Postinumero:  90650–90652, 90659
Suuntanumero(t):  562
 
 www.norwalk.org 
Infobox OKVirheellinen NIMI-arvo: 
Norwalk on kaupunki Kaliforniassa Yhdysvalloissa. Se on osa Los Angelesin suuraluetta. Norwalkin asukasluku oli vuonna 2023 noin 98 000.
Maantiede

Norwalk sijaitsee Kalifornian eteläosassa noin 22 kilometriä Los Angelesin keskustasta kaakkoon.
Historia

Nykyisen Norwalkin seudun alkuperäisiä asukkaita olivat chumash-intiaanit. 1700-luvulla alueelle muutti espanjalaisia siirtolaisia, jotka ottivat hedelmälliset maat haltuunsa. He rakensivat tyylikkäitä taloja, joista monet ovat säilyneet 2000-luvulle. Alue myytiin 1869 Gilbert ja Atwood Sproulille. Muutamaa vuotta myöhemmin Sproulit perustivat Corvallis-nimisen kaupungin, mutta nimi muutettiin miltei saman tien Norwalkiksi. Tuolloin alueen halki oli jo vedetty rautatie. Kaupungin varhaiset elinkeinot liittyivät alkutuotantoon, mutta 1900-luvun jälkipuoliskolla koettiin nopea teollistuminen. Norwalkin asema kaupunkina virallistettiin 1957.
Norwalkin maalaisen menneisyyden symbolina on Hargitt House Museum (1891).
Talous ja liikenne

Norwalkin elinkeinoja ovat muun muassa terveydenhuolto, vähittäiskauppa, oppilaitokset, logistiikka ja teollinen tuotanto. Maantieliikenteen valtasuoni on Interstate 5. Norwalk sijaitsee Los Angelesin paikallisliikenteen alueella.
Aiheesta muualla

Norwalk, Kalifornia, USA — Sunrise, Sunset, and Daylength
Kuvia tai muita tiedostoja aiheesta Norwalk (Kalifornia) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Norwalk, California
Sproul House
Käännös suomeksi
Brightonin rautatieasema

| Brighton Station |
| --- | --- |

Perustiedot
Lyhenne:  BTN
Sijainti:  Brighton, Brighton & Hove, East Sussex
Valtio:  Englanti
Avattu:  11. toukokuuta 1840
Liikenne
Käyttäjiä:  Southern   Gatwick Express   First Capital Connect   First Great Western
Käyttäjiä (v.):  17 170 740 (2014–2015)
Liikennöitsijä(t):  Southern
Kaukoliikenne:  Bedford   Southampton   Portsmouth   Ashford   Lontoo
Taajamajunat:  West Worthing   Seaford   Lewes   Ore
Lähijunat:  Hove
Pysäköinti:  600 autopaikkaa
Asemarakennus
Tyyppi:  päärautatieasema
Suunnittelija:  David Mocatta
Rakennettu:  1840
Lipunmyynti:  kyllä
Ratapiha
Raiteisto:  8 laituriraidetta
Brighton Station on Brightonin ja Hoven kaupungin päärautatieasema Englannin etelärannikolla, ja sen asemapäällikkönä toimii Mark Epsom. Rautatieasema rakennettiin vuonna 1840, ja se yhdisti alkujaan Brightonin ja Shoreham-by-Sean kaupungin. Hieman myöhemmin asemalta oli yhteydet myös Lontoon London Bridgen rautatieasemaan, joka sijaitsi 82 km pohjoiseen, ja itään Lewesiin. Vuonna 1846 Brightonin rautatieasemasta tuli osa London, Brighton and South Coast Railwayn rautatieverkostoa.
Historia ja kehitys

The London and Brighton Railway rakensi matkustaja- ja tavara-aseman sekä veturivarikon Brightonin pohjoisrajalle. Alue oli haastava, sillä se sijaitsi hieman alle kilometrin päässä merenrannasta ja toi mukanaan huomattavia kaivaustöitä.
Historia ja kehitys > Matkustaja-asema

Arkkitehti David Mocattan vuosina 1839 ja 1840 suunnittelema italialaistyylinen, kolmekerroksinen matkustaja-asema rakennettiin vuonna 1840, ja siihen kuului myös rautatieyhtiön pääkonttori. John Urpeth Rastrickin rakentama laiturialue koostui neljästä viistokatosta, joista kaikki olivat noin 76 m pitkiä.
Rautatieasemaa laajennettiin vielä 1800-luvulla, mutta siihen voitiin lisätä vain muutama laituri vaikeasti viettävästä alueesta johtuen. Aseman liikenne kuitenkin lisääntyi, ja sen tiloista tuli riittämättömiä 1870-lukuun mennessä. Sen takia olemassa olevia laitureita pidennettiin niin, että niihin mahtui kaksi junaa. Kaikki kolme erillistä kattoa korvattiin yhdellä vuosina 1882-1883. Nykyinen, vuosina 1999 ja 2000 kunnostettu katto on tehty kaarevasta lasista ja raudasta, ja se suojaa laitureita.
Historia ja kehitys > Tavara-asema

Tavara-asema rakennettiin matkustaja-aseman itäpuolelle, 9 metriä alemmaksi kaltevasta alueesta johtuen. Sieltä pääsi aluksi Shorehamin raiteelle, mutta tunnelin sisäänkäynti tukittiin, kun uudet raiteet valmistuivat.
Liikennöivät yhtiöt > Nykyiset

Southern
Gatwick Express
First Capital Connect
First Great Western
Liikennöivät yhtiöt > Entiset

Cross Country
South Eastern
South West Trains
Junayhteydet

Rautatieasemalta kulkee usein junia Gatwickin lentoaseman ja London Victorian rautatieasemalle sekä Thameslinkin kautta Keski-Lontoon läpi Bedfordiin. Useimmat Lontooseen menevät tai sen kautta kulkevat junat käyttävät Brightonin päärataa. Jotkut junat kulkevat myös Salisburyn ja Bristolin kautta Wessexin päärataa. Lewesiin ja kauemmaksi menevät junat ylittävät aseman jälkeen vaikuttavan London Roadin sillan.
CrossCountry-yhtiö ei liikennöi enää Brightonista. Birminghamiin ja pohjoiseen menevien matkustajien täytyy matkustaa Keski-Lontoon kautta tai vaihtaa junaa East Croydonissa ja Watford Junctionissa. Myös South West Trains liikennöi ennen säännöllisesti Brightonista Readingiin ja Paigntoniin, mutta vuorot loppuivat joulukuussa 2007. Tämä aiheutti joitakin häiriöitä työmatkalaisille, sillä Brightonista ei ole suoria yhteyksiä Basingstokeen eikä Winchesteriin.
Brightonin päärata
London Victoria (pika) - Southern
London Victoria (pysähtyvä) - Southern
Bedford (Gatwickin lentokentän ja London Bridgen kautta) - First Capital Connect
Bedford (Gatwickin lentokentän ja London Bridgen kautta, pysähtyvä) - First Capital Connect
London Victoriaan kulkevat junat Haywards Heathin kautta vain ruuhka-aikoina (pika tai pysähtyvä) - Gatwick Express
Gatwickin lentokentälle kulkevat junat Haywards Heathin kautta vain ruuhka-aikoina (pika tai pysähtyvä) - Gatwick Express
West Coastway -rata
West Worthing (pysähtyvä) - Southern
Hove - Southern
Southampton Central - Southern
Portsmouthin satama - Southern
Worcester Shrub Hill tai Great Malvern (Worthingin, Barnhamin ja Chichesterin kautta) - First Great Western
East Coastway -rata
Seaford (pysähtyvä) - Southern
Lewes (pysähtyvä) - Southern
Ore (pysähtyvä) - Southern
Ashford International - Southern
Palvelut

Lipunmyynti
Lippuautomaatit
WH Smith -vähittäiskauppa
Marks & Spencer -vähittäiskauppa
3 kahvilaa
Odotusalue
Vessat
Pyöränsäilytysalue
Pysäköintihalli
Bussiasema
Taksiasema
Onnettomuudet

4. elokuuta 1909 Terrier No. 83 Earlswood -veturin vetämä moottorijuna törmäsi puskuriin kuljettajan virheen vuoksi. Onnettomuudessa vahingoittui yhdeksäntoista ihmistä.
Aiheesta muualla

Kuvia tai muita tiedostoja aiheesta Brightonin rautatieasema Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Brighton Stationin edusta

Käännös suomeksi
Otto Donner

Otto Donner voi tarkoittaa seuraavia:
Henrik Otto Donner (1939–2013), suomalainen muusikko ja säveltäjä
Otto Donner (1835–1909), kielitieteilijä, Helsingin yliopiston sanskritin ja vertailevan kielitieteen professori, senaattori
Otto Donner, jr. (1871–1932), suomalainen taiteenharrastaja ja mesenaatti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Otto Donner”, voi hakea sivunnimihaulla, laajalla sivunnimihaulla tai tekstihaulla.
Oranjestad

| Oranjestad |
| --- | --- |
 Oranjestadin keskustaa

 Koordinaatit: 12°31′23″N, 70°02′18″W 
Valtio:   Alankomaiden kuningaskunta
Autonominen alue:  Aruba
Perustettu:  1796
Pinta-ala:  
 – Kokonaispinta-ala:  23,0 km²
Väkiluku (2010):  28 294
 – Väestötiheys:  1 230,2 as./km²
Infobox OKVirheellinen NIMI-arvo: 
Oranjestad on Aruban pääkaupunki ja suurin kaupunki. Se sijaitsee saaren etelärannikolla, ja sen asukasluku oli vuoden 2010 väestönlaskennan mukaan 28 295. Kaupunki perustettiin vuonna 1796. Aluksi sillä ei ollut lainkaan virallista nimeä vaan siitä käytettiin yleisesti nimeä Paardenbaai (suom. hevosten lahti). Kaupunki nimettiin 1800-luvulla kuningas Willem van Oranje-Nassaun mukaan Oranjestadiksi.
Aiheesta muualla

Kuvia tai muita tiedostoja aiheesta Oranjestad Wikimedia Commonsissa
Oitin koulu

| Oitin koulu |
| --- | --- |
Sijainti:  Koulunraitti 5, 12100 Oitti
Perustettu:  1895
Luokat:  1-6 (peruskoulu)
Opiskelijoita:  noin 250
Oitin koulu on alakoulu Hausjärven kuntakeskuksessa Oitissa. Koulussa toimii kaksitoista perusopetusluokkaa (1-6) sekä kaksi esiopetusryhmää. Koulussa järjestetään myös erityisopetusta. Oppilaita on noin 250.
Hausjärven kunta on vuonna 2019 tutkinut Oitin koulun sisäilman laatua ja suunnittelut koulun peruskorjausta. Voimakkaimmin oireilevia lapsia on varmuuden vuoksi siirretty tilapäisiin väistötiloihin.
Historia

Yli-insinööri Hugo Kasmimir Nordenswanin suunnittelema Oitin ensimmäinen koulurakennus valmistui syksyllä 1895, jolloin siinä aloitti toimintansa Oitin kansankoulu. Koulussa oli 76 oppilasta ja kaksi opettajaa. Rakennusta laajennettiin ensimmäisen kerran vuonna 1904. Vuonna 1912 oppilaita oli jo 104 ja kouluun saatiin kolmas opettaja. Koulua laajennettiin 1919 lisärakennuksella, jossa oli veistosali, naisopettajan asunto sekä johtajaopettajan asunto. Sodat keskeyttivät koulun toimintaa ja koulua käytiin vain vajaina lukukausina. Sotavuosien jälkeen uuden koulurakennuksen rakentaminen tuli tarpeelliseksi kasvavan asukasluvun johdosta. Paikka uutta koulua varten ostettiin keskeltä kylää Paavolan tilan mailta. Koulutyö uudessa rakennuksessa alkoi syksyllä 1954. Koulu kalustettiin ja sisustettiin talkootyöllä.
Koulurakennuksen alakerran saniteettitilat remontoitiin vuosina 1992-1993 ja perusteellisesti koulu kunnostettiin vuonna 2002.
Oriveden työväentalo

| Oriveden työväentalo |
| --- | --- |
 Oriveden työväenyhdistyksen talo.
Sijainti:  Orivesi
Valmistumisvuosi:  1910
Tuhoutui:  1972
Rakennuttaja:  Oriveden Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Oriveden työväentalo oli Oriveden kaupungin keskustassa sijainnut työväentalo. Se tuhoutui tulipalossa vuonna 1972.
Historiaa

Oriveden työväenyhdistys perustettiin vuonna 1905. Vuonna 1910 valmistui yhdistyksen oma talo Kultavuorelle. Talon suunnitteli maalarimestari Heikki Mäkelä. Talon valmistumista seuraavana vuonna 1911 yhdistyksen jäsenmäärä oli korkeimmillaan: 181 jäsentä. Vuonna 1955 taloon tehtiin isoja remontteja: näyttämö muutettiin talon pohjoispäähän, sisäänkäynti eteläpäähän ja ravintolatilat rakennettiin länsiseinän puolelle. Talo paloi korjauskelvottomaksi vuonna 1972.
Toimintaa työväentalolla

Yhdistyksen piiriin perustettiin lauluseura ja näytelmäryhmä vuonna 1907, torvisoittokunta vuonna 1913 ja voimistelu- ja urheiluseura Oriveden Toverit vuonna 1914. Talossa järjestettiin myös kokouksia, harrastus- ja opintopiirejä, vappu- ym. juhlia, iltamia ja tansseja. 1918 Kultavuoreen oli sijoitettu punakaartin esikunta. Toisen maailmansodan aikana taloa käytti välillä armeija, välillä se taas oli Kirkonkylän kansakoulun opetustilana. Sotien jälkeen siellä pidettiin vielä ainakin voimisteluharjoituksia, mutta muu toiminta ei enää päässyt kunnolla vauhtiin. Loppuaikoina taloa vuokrattiin pienimuotoiseen yritystoimintaan.